陳豪一家五口深圳被捕獲 兒子亂入搶鏡
2024年04月07日 21:34
東網電視
更多新聞短片
視帝陳豪與老婆陳茵媺係圈中模範夫妻,婚後育有2仔1女,一家五口生活美滿,今個月初陳茵媺43歲生日,請嚟大班好友到家中開P慶祝,近日佢哋趁住假期,一家人到深圳玩,仲被網友捕獲佢哋去咗歎美食。
有網友於社交網大晒偶遇陳豪一家五口嘅相,睇到陳豪兩公婆非常親民,網友要求簽名和合照都有求必應,網友大讚佢哋全家人顏值都好高,同埋好Nice,而8歲孻女Camilla就同媽咪十足餅印一樣,相當可愛,而網友與陳豪合照時,大仔在爸爸身後亂入大擺搞鬼表情,搶晒鏡呀!